Martins Dukurs

Martins Dukurs (dzimis  Rīgā) ir bijušais latviešu skeletonists. Pēc karjeras beigām — treneris. M. Dukurs ir divu olimpisko spēļu sudraba medaļu ieguvējs (; ), vienpadsmitkārtējs pasaules kausa izcīņas sezonas kopvērtējuma uzvarētājs, kā arī seškārtējs pasaules (2011, 2012, 2015, 2016, 2017, 2019) un divpadsmitkārtējs Eiropas čempions. Par sasniegumiem olimpiskajās spēlēs M. Dukuram ir piešķirts Triju Zvaigžņu ordenis.

Ar skeletonu nodarbojās kopš 1998. gada, Latvijas Olimpiskās vienības sastāvā — no 2004. gada. Startējis piecās ziemas olimpiskajās spēlēs (, , , , ), 2006. gadā Turīnā izcīnīja 7. vietu, 2010. gadā Vankūverā un 2014. gadā Sočos — sudraba medaļu. Viņš ir viens no panākumiem bagātākajiem Latvijas sportistiem ziemas olimpiskajās spēlēs. 2009.—2010. gada Pasaules kausa izcīņā pirmo reizi kļuva par uzvarētāju kopvērtējumā. M. Dukurs kļuva par pirmo neatkarīgās Latvijas sportistu, kas uzvarējis Pasaules kausa kopvērtējumā kādā no ziemas sporta veidiem. Šo panākumu viņš atkārtoja 2010.—2011. gada sezonā, kad pirmo reizi kļuva arī par Pasaules čempionu, un nākamajās sešās sezonās. Vienpadsmit uzvaras skeletona Pasaules kausa kopvērtējumā ir sacensību rekords. 2022. gadā beidzis skeletonista karjeru.

Viņa brālis Tomass Dukurs arī bija skeletonists, bet abu treneris bija viņu tēvs Dainis Dukurs. Absolvējis Latvijas Universitāti. Dzīvo Siguldā.

 Karjera 

 Karjeras sākums 
M. Dukurs ar skeletonu nodarbojas kopš 1998. gada. 2000. gada 1. decembrī Vinterbergā debitēja Pasaules kausa izcīņas posmā ar izcīnītu 34. vietu. 2001.—2002. gada sezonā M. Dukurs startēja Eiropas kausā. 2003. gada Pasaules čempionātā junioriem viņš izcīnīja 11. vietu un 2004. gada čempionātā — 26. vietu. 2004. gadā iekļuva Latvijas Olimpiskās vienības sastāvā.

Pasaules kausā M. Dukurs turpināja piedalīties  Vinterbergā ar izcīnītu 37. vietu. Vēl 2004.—2005. gada sezonā viņš piedalījās piecos posmos. Leikplesidas trasē tika sasniegta 13. vieta, kas tajā sezonā bija labākais M. Dukura uzstādītais rezultāts. Kopvērtējumā viņš ar izcīnītiem 139 punktiem ierindojās 19. vietā.

 2005.—2009. gads 
2005.—2006. gada sezonā labāko vietu M. Dukurs izcīnīja Leikpleisidā (10. vieta). Vēl Martins izcīnīja 14., 16., divas 20. un 26. vietu atsevišķos kausa izcīņas posmos. 2006. gada Eiropas čempionātā viņš finišēja 8. vietā. 2006. gada ziemas olimpiskajās spēlēs Turīnā M. Dukurs izcīnīja augsto 7. vietu.  Tas bija viens no 2006. gada Turīnas Olimpisko spēļu labākajiem Latvijas pārstāvju sasniegumiem.

2006.—2007. gada sezonas piektajā posmā Īglsā otro reizi karjerā iekļuva Pasaules kausa posma pirmajā desmitniekā (pirmā reize — 2006. gada olimpiskajās spēlēs). Viņš izcīnīja 9. vietu. Nākamajā posmā Sanktmoricā tika izcīnīta 6. vieta, savukārt 2007. gada 16. februārī Pasaules kausa posmā Vinterbergā M. Dukurs pirmoreiz karjerā kādā no Pasaules kausa posmiem kāpa uz goda pjedestāla. 2007. gada Pasaules čempionātā Sanktmoricā viņš izcīnīja 6. vietu. Pasaules kausa pēdējā posmā, kas vienlaikus bija arī Eiropas čempionāts, M. Dukurs izcīnīja 5. vietu posma kopvērtējumā, savukārt Eiropas čempionātā tika ieņemta 4. vieta. Sezonas kopvērtējumā M. Dukurs ierindojās 12. vietā ar 88 izcīnītiem punktiem.

2007.—2008. gada sezonā M. Dukurs vienīgi divos sezonas posmos (Pārksitijā un Kēnigszē) neiekļuva pirmajā desmitniekā. Sezonas priekšpēdējā posmā 8. februārī Vinterbergā viņš izcīnīja savu pirmo uzvaru Pasaules kausa posmos. Pasaules čempionātā Altenbergā tika ieņemta 5. vieta. Pasaules kausa kopvērtējumā M. Dukurs pirmoreiz karjerā iekļuva pirmajā desmitniekā, ar 1369 punktiem ierindojoties 5. vietā.  2008.—2009. gada Pasaules kausa sezonā sportists ne reizi neuzvarēja, taču trīs reizes kāpa uz goda pjedestāla. Altenbergas posmā tika izcīnīta otrā vieta, savukārt Vinterbergā un Īglsā — trešā vieta. 2009. gada Pasaules čempionātā Leikpleisidā M. Dukurs ierindojās 11. vietā, savukārt Eiropas čempionātā — 13. vietā. Pasaules kausa kopvērtējumā ar 1282 punktiem M. Dukurs ierindojās 6. vietā. 

 2009.—2010. gada sezona 
2009.—2010. gada Pasaules kausa sezonu M. Dukurs iesāka veiksmīgi, izcīnot savu otro uzvaru Pasaules kausa posmos Pārksitijā. Nākamajā posmā Leikpleisidā viņš ierindojās 3. vietā. 2009. gada decembrī notikušajos posmos Eiropā M. Dukurs startēja ar atšķirīgām sekmēm — Čezānā tika izcīnīta 2. vieta, Vinterbergā otro reizi karjerā guva uzvaru, savukārt Altenbergā latvietis vienīgo reizi karjerā neiekļuva pirmajā trijniekā. Atlikušajos trīs Pasaules kausa posmos 2010. gadā M. Dukurs izcīnīja divas uzvaras (Kēnigszē un Īglsa) un ieņēma trešo vietu Sanktmoricā. Sanktmoricas posma rezultāti tika noteikti pēc viena brauciena aizvadīšanas, jo otrais tika atcelts. Savukārt Īglsas posms bija arī kā Eiropas čempionāts, kurā M. Dukurs arī svinēja uzvaru. Pasaules kausa kopvērtējumā M. Dukurs ar 1694 punktiem izcīnīja uzvaru, tādējādi viņš ir pirmais neatkarīgās Latvijas sportists, kas uzvarējis Pasaules kausa kopvērtējumā kādā no ziemas sporta veidiem.

 2010. gada olimpiskās spēles 

2010. gada olimpiskajās spēlēs M. Dukurs bija Latvijas karognesējs atklāšanas ceremonijā. Pirms sacensību sākuma laikraksta Calgary Herald skatījumā viņš bija viens no desmit 2010. gada olimpisko spēļu favorītiem.

Pirmajā braucienā M. Dukurs startēja pirmais (pirmajā braucienā sportisti startē Pasaules kausa kopvērtējuma kārtībā). Pirmajā braucienā viņš uzstādīja jaunu trases rekordu un tuvāko konkurentu Kanādas sportistu Džonu Montgomeriju apsteidza par 0,28 sekundēm. Otrajā braucienā M. Dukurs startēja kā 20., uzrādīja otro rezultātu un pārsvars par otrā vietā esošo Dž. Montgomeriju nedaudz samazinājās līdz 0,26 sekundēm. Pārējie divi braucieni norisinājās nākamajā sacensību dienā. 3. braucienā M. Dukurs startēja pirmais un atkal nedaudz zaudēja Dž. Montgomerijam, kurš vēl joprojām bija otrajā vietā, bet pārsvars saruka līdz 0,18 sekundēm. Ceturtajā, pēdējā, sacensību braucienā M. Dukurs startēja kā pēdējais un, parādot otro labāko laiku, viņš zaudēja pirmo pozīciju, līdz ar to ieguva olimpisko spēļu sudraba medaļu, zaudējot vienīgi Dž. Montgomerijam 0,07 sekundes. Šī bija trešā medaļa neatkarīgajai Latvijai ziemas olimpiskajās spēlēs, otrā šajās spēlēs un pirmā medaļa Latvijai skeletonā.

Par izcīnīto sudraba medaļu M. Dukurs  saņēma 50 000 latu prēmiju no Izglītības un zinātnes ministrijas, bet viņa tēvs un treneris Dainis Dukurs — 23 500 latus. 2010. gada aprīlī viņam tika piešķirts Triju Zvaigžņu ordenis.

2010. gada pavasarī M. Dukurs iesaistījās vairākās sabiedriskās aktivitātēs, tai skaitā pasniedza sporta stundas skolās akcijas "Slaveni sportisti skolās" ietvaros  un iestādīja sudrabapsi Olimpiešu alejā.

 2010.—2011. gada sezona 
2010.—2011. gada Pasaules kausa sezonas pirmais posms norisinājās Vistleras trasē, Kanādā, , kurā izcīnīja sudraba medaļu olimpiskajās spēlēs. Posmā uzvaru svinēja kanādietis Džons Montgomerijs, taču M. Dukurs palika 5. vietā.  Otrais posms notika Kalgari trasē, Kanādā, . Šajā posmā viņš guva savu pirmo uzvaru sezonā un sesto uzvaru Pasaules kausa posmos karjerā.  Pēc uzvaras Kalgari posmā viņš kopvērtējumā ierindojās 3. vietā. Pasaules kausa izcīņas trešajā posmā Pārksitijā, ASV, kas norisinājās nedēļu pēc posma Kalgari, viņš ierindojās trešajā vietā, uzvaru posmā svinēja 2010. gada olimpisko spēļu bronzas laureāts krievs Aleksandrs Tretjakovs.  Pasaules kausa izcīņas ceturtajā posmā Leikpleisidā, ASV, viņš vienīgo reizi sezonā ierindojās otrajā vietā, līdz šai izcīnītajai vietai tas bija M. Dukura otrs labākais sasniegums sezonā. Pēc izcīnītās otrās vietas viņš kļuva par Pasaules kausa kopvērtējuma līderi.

 M. Dukurs tika nominēts Latvijas Gada balvai sportā nominācijā "Labākais Latvijas sportists".  M. Dukurs tika atzīts par 2010. gada labāko, populārāko Latvijas sportistu un kopā ar brāli Tomasu saņēma LTV7 speciālbalvu par atsaucīgumu un atvērtību televīzijai.

2011. gada pirmajā posmā Īglsā, kur 2009.—2010. gada sezonā notika Eiropas čempionāts (uzvaru svinēja M. Dukurs), latviešu skeletonists svinēja uzvaru, otrās vietas ieguvēju Sergeju Čudinovu (Krievija) apsteidzot par 0,8 sekundēm.  Vinterbergā M. Dukurs kļuva par divkārtējo Eiropas čempionu, kas bija Pasaules kausa posms un Eiropas čempionāts vienlaikus, abos braucienos finišējot pirmajā vietā.  ar uzvaru PK septītajā posmā M. Dukurs nodrošināja sev otro Pasaules kausu pēc kārtas. Šajā posmā pirmoreiz karjerā goda pjedestālu sasniedza Jaunzēlandes sportists Bens Sendfords, kas bija arī Jaunzēlandes sportistu augstākais panākums Pasaules kausā. Pasaules kausa pēdējā posmā Čezānā M. Dukurs finišēja pirmajā vietā un viņa brālis Tomass Dukurs bija otrais. Šī bija pirmā abu latviešu dubultuzvara Pasaules kausa posmos. Pasaules kausa kopvērtējumā viņš ieguva 1719 punktus, otrās vietas ieguvēju vācieti Sandro Štīliki apsteidzot par 253 punktiem. Martina brālis Tomass ar izcīnītiem 1242 punktiem kopvērtējumā ierindojās 8. vietā.

2011. gada 24. un 25. februārī notika Pasaules čempionāts Kēnigszē trasē Vācijā. Pēc pirmajā dienā veiktajiem diviem braucieniem M. Dukurs ir līderis, otrajā braucienā viņš uzstādīja jaunu trases rekordu. Arī otrajā dienā notikušajos braucienos M. Dukurs bija līderis, tā svinot uzvaru Pasaules čempionātā. Tā bija pirmā medaļa Pasaules čempionātos skeletonā gan M. Dukuram, gan kādam Latvijas sportistam. Tāpat M. Dukurs kļuva par pirmo neatkarīgās Latvijas pasaules čempions olimpiskajos ziemas sporta veidos.

 2011.—2012. gada sezona 
2011.—2012. gada Pasaules kausa sezona tika uzsākta veiksmīgi. Sezonas pirmajā posmā Īglsā, kas norisinājās 3. decembrī M. Dukurs izcīnīja uzvaru ar uzstādītu trases rekordu pirmajā braucienā (52,69 s). Uzvaru viņš guva arī sezonas otrajā posmā Laplaņā 9. decembrī, arī šoreiz latvietis uzstādīja trases rekordu — pirmais brauciens tika veikts 1:00,51 min. Laplaņas posmā otro vietu izcīnīja viņa brālis Tomass, tā bija viena no nedaudzajām brāļu dubultuzvarām Pasaules kausa posmos. Sezonas trešajā posmā Vinterbergā tika veikts eksperiments, sacensības aizvadot jaunā formātā — sacensību pirmajā dienā bija paredzēts aizvadīt divus braucienus, kuros uzrādīto rezultātu summa būtu kā kvalifikācijas posms, sacensību otrajā dienā startētu kvalifikācijā pirmās desmit vietas ieņēmušie sportisti, posma rezultātos neņemot vērā pirmās dienas rezultātus. Protestu dēļ gan sacensību formāts tika mainīts. Sacensības tika aizvadītas sliktos laikapstākļos, kuru dēļ tika atcelti kvalifikācijas otro braucienu rezultāti. Kvalifikācijas pirmajā braucienā M. Dukurs uzstādīja labāko rezultātu, ko viņš arī atkārtoja otrās dienas braucienā, tādējādi kļūdams par sacensību uzvarētāju. 2011. gadā M. Dukurs nepiedzīvoja nevienu zaudējumu, visos abu sezonu posmos gūstot uzvaras.

2011. gada 22. decembrī otro gadu pēc kārtas tika atzīts par gada labāko un populārāko Latvijas sportistu. 2012. gada pirmajā posmā Altenbergā, kas bija arī kā Eiropas čempionāts, M. Dukurs svinēja savu 14. uzvaru Pasaules kausa posmos, otro vietu ieņēma viņa brālis T. Dukurs.  notikušajā Pasaules kausa posmā Kēnigszē trasē M. Dukurs pirmoreiz 2011.—2012. gada sezonā neierindojās pirmajā trijniekā, taču ieņēma 6. vietu pēc pieļautās kļūdas otrajā braucienā. Savukārt nākamajā posmā Sanktmoricā M. Dukurs guva savu 15. uzvaru Pasaules kausa izcīņas posmos. Uzvaru izcīnīja arī pirmspēdējā Pasaules kausa izcīņas posmā Vistlerā, kur 2010. gadā notika olimpisko spēļu sacensības. Divu braucienu kopsummā viņš sasniedza rezultātu 1:45,76 min. Tā bija viņa pirmā uzvara Vistleras trasē notikušajās sacensībās. Sezonas pēdējā posmā Kalgari, Kanādā, viņš guva 17. uzvaru karjerā, otrās vietas ieguvēju A. Tretjakovu no Krievijas pārspējot par 0,68 sekundēm. Kopvērtējumā ar 1751 punktu M. Dukurs kļuva par kopvērtējuma uzvarētāju, otrajā vietā esošo vācieti Franku Rommelu apsteidzot par nepilniem 150 punktiem. M. Dukura brālis T. Dukurs sezonas kopvērtējumā ierindojās trešajā vietā. Viņš kļuva par otro skeletonistu Pasaules kausa vēsturē, kas kopvērtējumā izcīna trīs uzvaras pēc kārtas.

2012. gada Pasaules čempionāts notika Leikpleisidā, ASV. Pirms sacensībām M. Dukurs guva nelielu kājas savainojumu. Jau pirmajā braucienā viņš izvirzījās vadībā ar 0,2 sekunžu lielu pārsvaru pār otro vietu (Franks Rommels). Turpmākajos braucienos šis pārsvars pieauga. M. Dukurs uzvarēja ar 3:37,09 minūtēm, sudraba medaļnieku, vācieti F. Rommelu apsteidzot jau vairāk nekā par divām sekundēm. M. Dukura brālis T. Dukurs Pasaules čempionātā izcīnīja 5. vietu. M. Dukurs kļuva par pirmo skeletonistu, kas divus gadus pēc kārtas uzvarējis Pasaules čempionātā un Pasaules kausa izcīņā. Tāpat viņš kļuva tikai par otro skeletonistu, kas Pasaules čempionātā izcīnījis divas uzvaras pēc kārtas, kanādietis Raiens Devenports uzvarēja 1996. un 1997. gada Pasaules čempionātos.

 2012.—2013. gada sezona 
2012.—2013. gada Pasaules kausa sezona tika uzsākta veiksmīgi. Sezonas pirmajā posmā Leikpleisidā uzvarētājs tika noteikts triju braucienu kopsummā. M. Dukurs uzvarēja, savukārt otrajā vietā ierindojās viņa brālis T. Dukurs. Šī bija viņa pirmā uzvara šajā trasē.  M. Dukurs izcīnīja uzvaru arī Pārksitijas trasē, kas bija viņa 19. uzvara Pasaules kausa posmos. Nākamajā posmā Vistlerā, kur 2010. gadā notika olimpiskās spēles, viņš ierindojās 2. vietā. Šis bija otrais posms 2012. gadā, kurā M. Dukurs neizcīnīja pirmo vietu (kalendārā gada otrajā posmā Kēnigszē arī uzvaru guva vācietis Franks Rommels).  viņš svinēja savu 20. uzvaru Pasaules kausa posmos karjerā, kad triumfēja Vinterbergas trasē. Decembrī viņš tika izvirzīts kā pretendents uz Latvijas Gada balvu sportā kā labākais sportists un kā populārākais sportists, tomēr abās nominācijās par uzvarētāju tika atzīts olimpiskais čempions BMX Māris Štrombergs. 2012. gadu M. Dukurs pabeidza ar uzvaru Laplaņas trasē, nostiprinoties Pasaules kausa kopvērtējuma pirmajā vietā.

2013. gadu latvietis uzsāka ar uzvaru Altenbergas trasē, kas bija viņa piektā uzvara 2012.—2013. gada sezonā. Uzvara tika gūta arī Kēnigszē trasē, divus posmus pirms Pasaules kausa sezonas nostiprinoties kopvērtējuma pirmajā vietā, tuvāko sekotāju (brāli Tomasu) apsteidzot par 198 punktiem. 2013. gada 19. janvārī M. Dukurs guva 24. uzvaru Pasaules kausa izcīņas posmos, uzvarēdams Īglsas posmā, kas bija arī Eiropas čempionāts. M. Dukuram šis bija ceturtais Eiropas čempiontituls pēc kārtas. 2012. gada februārī Sanktmoricā notikušajā Pasaules čempionātā viņam neizdevās aizstāvēt pasaules čempiona titulu, pirmoreiz karjerā Pasaules čempionātā izcīnot sudraba medaļu. Četru braucienu summā Dukurs par 0,03 sekundēm atpalika no krieva Aleksandra Tretjakova. Sezonas pēdējais posms tika aizvadīts jaunajā Soču trasē, kur 2014. gadā notiks ziemas olimpiskās spēles. M. Dukurs šeit svinēja uzvaru, ceturto sezonu pēc kārtas iegūstot Pasaules kausu ar kopvērtējumā savāktiem 2010 punktiem, kā arī izcīnot 100 000 eiro naudas balvu, kas tika piešķirti par uzvarām Kēnigszē, Īglsas un Soču trasēs. Viņš ir pirmais skeletonists Pasaules kausa izcīņas vēsturē, kas uzvarējis četrās sezonās pēc kārtas, kā arī otrs visvairāk uzvaras Pasaules kausa sezonās izcīnījušais sportists — piecās sezonās ir uzvarējis austrietis Kristians Auers. Sezonas kopvērtējuma otrajā vietā ierindojās Martina brālis Tomass, šī ir pirmā abu brāļu dubultuzvara Pasaules kausa izcīņā.

Ar izcīnītiem četriem Pasaules kausa kopvērtējumiem pēc kārtas latvietis tika iekļauts Ginesa pasaules rekordu grāmatā.

 2013.—2014. gada sezona 
2013.—2014. gada Pasaules kausa sezona tika uzsākta ar uzvaru Kalgari trasē . Otrajā posmā, kas notika Pārksitijas trasē , viņš ierindojās 2. vietā. Šī bija pirmā reize 2013. gadā, kad Dukurs neuzvar Pasaules kausa izcīņas posmā. Sezonas trešajā posmā Leikpleisidā viņš ieņēma 8. vietu, kas ir pēdējo piecu sezonu sliktākais rezultāts latviešu sportistam. 2013. gada decembrī trešo reizi karjerā tika atzīts par Latvijas gada labāko sportistu.

2014. gada pirmajā posmā Dukurs guva uzvaru Vinterbergas trasē, izcīnot 27 uzvaru Pasaules kausa posmos. Uzvara tika izcīnīta arī nākamajā posmā Sanktmoricas trasē, pēc kuras latvietis atgriezās Pasaules kausa kopvērtējuma līdera statusā. Divas dienas pēc pirmās uzvaras Sanktmoricā šajā trasē tika izcīnīta arī otrā uzvara, trešo reizi pēc kārtas Martins kopā ar savu brāli Tomasu izcīnīja dubultuzvaru. Sezonas priekšpēdējā posmā Īglsā, Austrijā, izcīnīja savu 30. uzvaru Pasaules kausa posmos. Sezonas pēdējā posmā, kas bija arī Eiropas čempionāts, viņš uzvarēja, tādējādi piekto sezonu pēc kārtas triumfējot Pasaules kausa kopvērtējumā. Martins ir pirmais skeletonists, kas kopvērtējumā uzvar piecas sezonas pēc kārtas. Tāpat viņš otro sezonu pēc kārtas izcīnīja 100 000 eiro lielu naudas balvu, kas gan šoreiz tika dāvāta arī visu sešu braucienu uzvarētājam pēdējos trijos posmos.

Pirms  M. Dukurs britu laikraksta The Daily Telegraph vērtējumā tika iekļauts desmit potenciālo olimpisko spēļu zvaigžņu sarakstā.

Četru braucienu kopsummā latvietis otrajās olimpiskās spēles pēc kārtas izcīnīja sudraba medaļu, piekāpjoties Krievijas sportistam Aleksandram Tretjakovam. Ar divām sudraba medaļām Martins ir veiksmīgākais Latvijas sportists ziemas olimpiskajās spēlēs.

2017. gada 22. novembrī Starptautiskā Olimpiskā komiteja pieņēma lēmumu par antidopinga kodeksa pārkāpumiem atņemt 2014. gada Soču olimpisko spēļu zelta medaļu Krievijas sportistam Aleksandram Tretjakovam,Tretjakovam atņem Soču spēļu zeltu; Dukurs kļūst par olimpisko čempionu  DELFI Sports 2017. gada 22. novembrī kas nozīmētu M. Dukura kļūšanu par olimpisko čempionu. Tomēr  Sporta arbitrāžas tiesas attaisnoja Tretjakovu un atjaunoja viņa rezultātus.

 2014.—2015. gada sezona 
Pēcolimpisko 2014.—2015. gada sezonu M. Dukurs uzsāka ar uzvarām trijos pirmajos Pasaules kausa posmos — Leikplesidā, Kalgari un Altenbergā. Nākamajā posmā Kēnigszē viņš izcīnīja 2. vietu, piekāpjoties tikai olimpiskajam čempionam Aleksandram Tretjakovam. Sezonu M. Dukurs turpināja ar vēl trim uzvarām (Saktmoricā, Laplaņā, Īglsā). Posms Laplaņā bija arī Eiropas čempionāts, kas nozīmēja, ka M. Dukurs sesto reizi karjerā kļuva par Eiropas čempionu. Sliktās trases sagatavotības dēļ gan tika aizvadīts tikai viens brauciens. Pasaules kausa sezonu viņš noslēdza ar 2. vietu Sočos, arī šoreiz piekāpjoties Tretjakovam. Kopvērtējumā ar 1770 punktiem M. Dukurs 6. reizi pēc kārtas ieguva Pasaules kausu.  Vinterbergas trasē M. Dukurs trešo reizi karjerā kļuva par pasaules čempionu.

M. Dukurs 2014. gada nogalē ceturto reizi karjerā un otro gadu pēc kārtas tika atzīts par Latvijas gada labāko sportistu. Tāpat ceturto reizi tika atzīts par gada sportistu "Sporta Avīzes" gada aptaujā.

 2015.—2016. gada sezona 
2014.—2015. gada Pasaules kausa sezonā M. Dukurs izcīnīja 7 uzvaras, neuzvarot vienīgi sezonas 7. posmā Sanktmoricā, kur viņš piekāpās Junam Sonbinam, iegūstot dalīto 2. vietu ar savu brāli Tomasu. Šis posms paralēli bija arī Eiropas čempionāts, tāpēc abi brāļi, piekāpjoties vienīgi Korejas sportistam, kļuva par Eiropas čempioniem, Martinam izcīnot 7. titulu pēc kārtas. 7. reizi pēc kārtas tika iegūts arī Pasaules kauss.  M. Dukurs Īgslas trasē ceturto reizi karjerā kļuva par pasaules čempionu, uzstādot labāko rezultātu katrā no braucieniem.

Martins Dukurs 2015. gada nogalē piekto reizi karjerā un trešo gadu pēc kārtas tika atzīts par gada labāko sportistu Latvijā.

 2016.—2017. gada sezona 
2016.—2017. gada Pasaules kausa sezona M. Dukuram neiesākās veiksmīgi. Pēc 4. vietas Vistlerā un 5. vietas Leikplesidā, kur Martins piekāpās arī savam brālim Tomasam, viņš Altenbergā izcīnīja pirmo pjedestālu sezonā — 2. vietu, piekāpjoties vienīgi Kristoferam Grotheram. Sezonas 4. posmā, kas paralēli bija arī Eiropas čempionāts, M. Dukurs izcīnīja pirmo uzvaru sezonā, 8. reizi pēc kārtas kļūstot par Eiropas čempionu. Sezona turpinājās veiksmīgi, uzvarot arī Pasaules kausa posmā Sanktmoricā, kam gan sekoja 6. vieta Kēnigszē. Turpinājumā gan tika izcīnīta uzvara Īglsā, kā arī Phjončhanā, un M. Dukurs 8. reizi pēc kārtas ieguva Pasaules kausu.  Kēnigszē M. Dukurs piekto reizi karjerā un trešo pēc kārtas kļuva par pasaules čempionu.

 2017.—2018. gada sezona 
2017.—2018. gada Pasaules kausa sezonas 1. posmā Leikplesidā M. Dukurs izcīnīja uzvaru, kam sekoja 2. vieta Pārksitijā, piekāpjoties Junam Sonbinam. Sezonas 3. posms Vistlerā M. Dukuram bija diezgan neveiksmīgs, paliekot vienīgi 6. vietā. Turpinājumā sekoja 2. vieta Vinterbergā un uzvara posmā Īgslā, kas bija arī Eiropas čempionāts. Tam sekoja 5. vieta Altenbergā. Sezonas 7. posmā Sanktmoricā M. Dukurs sākotnēji ieguva 2. vietu, tomēr nedēļu pēc sacensībām saņēma diskvalifikāciju no šī posma par materiālu pārkāpumiem. Viņš pēc finiša esot nejauši nobraucis pa bremzēšanas gumijām, kuru atliekas bija salipušas uz sliecēm. Sezonas pēdējā posmā Kēnigszē M. Dukurs ieguva 2. vietu. Pasaules kausa kopvērtējumā ar 1440 punktiem viņs palika 4. vietā.

2018. gada ziemas olimpiskajās spēlēs Phjončhanā M. Dukuram ne pārāk sekmīgi izdevās pirmais un pēdējais brauciens, kuros viņam bija 5. labākais rezultāts, un ar pārējos divos braucienos sasniegto otro labāko rezultātu nepietika, lai izcīnītu medaļu. M. Dukurs palika 4. vietā, 0,12 sekundes aiz bronzas medaļas.

 2018.—2019. gada sezona 
2018.—2019. gada Pasaules kausa 1. posmā Siguldā ieguva 2. vietu, piekāpjoties tikai krievu skeletonistam Ņikitam Tregubovam. Sezonas turpinājumā sekoja divas 7. vietas Vinterbergā un Altenbergā. Pasaules kausa sezonas vienīgo uzvaru izcīnīja Īglsas trasē Austrijā. Tas vienlaikus bija arī Eiropas čempionāts, un Martins Dukurs desmito reizi pēc kārtas kļuva par Eiropas čempionu. Nākamajā PK posmā Sanktmoricā M. Dukurs ierindojās 8. vietā. Sekoja divi pjedestāli Ziemeļamerikas trasēs — 2. vieta Leikplesidā un 3. vieta Kalgari. Tā kā iepriekš Kēnigszē trasē Vācijā sacensības tika atceltas nelabvēlīgu laikapstākļu dēļ, Kalgari tika aizvadīti divi posmi. M. Dukurs Pasaules kausa sezonu noslēdza ar 4. vietu, sezonas kopvērtējumā ierindojoties 3. vietā. 2019. gada Pasaules čempionātā Vistleras trasē izcīnīja savu sesto pasaules čempiona titulu.

 2019.—2020. gada sezona 
2019.—2020. gada Pasaules kausa sezonu iesāka ar divām otrajām vietām Leikplesidas trasē. Vinterbergas posmā tika iegūta 4. vieta. 2019. gada decembrī M. Dukurs sesto reizi tika atzīts par Latvijas gada labāko sportistu. Pasaules kausa sezonas turpinājumā 2020. gada janvārī Laplaņas trasē ieguva otro vietu, izvirzoties PK kopvērtējuma vadībā. Sezonas pirmo uzvaru izcīnīja Īglsā, šajā trasē tā bija desmitā uzvara pēc kārtas. Nākamājā posmā Kēnigszē ierindojās 7. vietā, bet Sanktmoricas posmā atkal izcīnīja uzvaru. Pasaules kausa sezonas pēdējais posms notika Siguldā, tajā tika sadalītas arī Eiropas čempionāta medaļas. M. Dukurs tajā izcīnīja uzvaru, līdz ar to 11. reizi pēc kārtas kļuva par Eiropas čempionu un devīto reizi uzvarēja Pasaules kausa kopvērtējumā. 2020. gada Pasaules čempionātā Altenbergas trasē ieguva 4. vietu, piekāpjoties trim Vācijas skeletonistiem.

 2021.—2022. gada sezona 
2022. gada 14. janvārī M. Dukurs 12. reizi uzvarēja Eiropas čempionātā, līdz ar to izcīnot arī savu 11. uzvaru Pasaules kausa kopvērtējumā.

Savā piektajā olimpiskajā startā 2022. gada ziemas olimpiskajās spēlēs Pekinā M. Dukurs līdz pēdējam braucienam cīnījās par vietu uz goda pjedestāla, tomēr sacensību noslēgumā ieņēma tikai 7. vietu.

 Karjeras beigas un trenera darbs 
2022. gada augustā 38 gadu vecumā M. Dukurs paziņoja par sportista karjeras beigšanu.

Pēc karjeras beigām pievērsies trenera darbam un strādā ar Lielbritānijas skeletonistu komandu.

 Privātā dzīve 
Martins Dukurs ir dzimis  Rīgā. Brālis Tomass Dukurs arī ir skeletonists. Viņu tēvs Dainis Dukurs ir bijušais bobslejists, Siguldas bobsleja un kamaniņu trases direktors un abu dēlu treneris, savukārt māte ir grāmatvede. Bērnībā M. Dukurs nodarbojies ar volejbolu, vieglatlētiku.

M. Dukurs dzīvo Siguldā. Izglītību ieguvis Siguldas 1. vidusskolā, Siguldas valsts ģimnāzijā un Latvijas Universitātē, ko absolvējis ar bakalaura grādu ekonomikā. Kopā ar brāli darbojies autobiznesā.

M. Dukura dzīvesbiedre Jana Krūmiņa ir absolvējusi Biznesa augstskolu "Turība", strādā auto mārketingā, aizraujas ar mākslu. Ģimene audzina divas meitas.Skeletonistam Martinam Dukuram vēl viena meita!  apollo.lv

 Karjeras rezultāti 

 Olimpiskās spēles 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta   Turīna 58,79 (10) 58,60 (5) — — 1:57,39 (+1,51) 7   Vankūvera 52,32 (1) 52,59 (2) 52,28 (2) 52,61 (2) 3:29,80 (+0,07) 2   Soči 56,18 (2) 56,37 (2) 56,26 (1) 56,29 (2) 3:45,10 (+0,81) 2   Phjončhana 50,85 (5) 50,38 (2) 50,32 (2) 50,76 (5) 3:22,31 (+1,76) 42022 Pekina1:00,62 (6)1:00,62 (3)1:00,40 (4)1:01,12 (13)4:02,76 (+1,75)7

 Pasaules čempionāts 

 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta 2007  Sanktmorica 1:10,61 (13) 1:09,79 (2) 1:09,56 (9) 1:09,65 (13) 4:39,61 (+3,35) 6 2008  Altenberga 59,18 (10) 58,73 (1) 58,93 (6) 59,36 (8) 3:56,20 (+1,49) 5 2009  Leikplesida 56,69 (9) 55,70 (11) 55,29 (5) — 2:47,68 (+1,10) 11 2011  Kēnigszē 51,18 (1) 50,67 (1) 50,94 (1) 50,91 (1) 3:23,70 1 2012  Leikplesida 53,77 (1) 54,37 (1) 54,34 (1) 54,61 (1) 3:37,09 1 2013  Sanktmorica 1:07,87 (2) 1:07,99 (2) 1:08,72 (3) 1:07,80 (1) 4:32,38 (+0,03) 2 2015  Vinterberga 55,94 (1) 56,10 (2) 55,51 (1) 55,68 (1) 3:43,23 1 2016  Īglsa 52,14 (1) 52,50 (1) 52,11 (1) 52,09 (1) 3:28,84 1 2017  Kēnigszē 50,99 (1) 50,96 (1) 50,60 (4) 50,93 (4) 3:23,48 1 2019  Vistlera 52,15 (1) 51,91 (1) 51,92 (1) 52,13 (1) 3:28,11 1 2020  Altenberga 56,30 (4) 56,25 (4) 56,77 (6) 56,06 (2) 3:45,38 (+0,57) 4 2021  Altenberga 57,43 (11) 57,70 (17) 57,65 (16) 57,91 (17) 3:50,69 (+4.38) 16

 Eiropas čempionāts 

 Gads Norises vieta Pirmais brauciens Otrais brauciens Summa Vieta 2005  Altenberga 1:00,16 (13) 1:01.03 (10) 2:01.19 (+2.25) 10 2006  Sanktmorica 1:10,31 (7) 1:09,82 (6) 2:20,13 (+1,33) 8 2007  Kēnigszē 48,09 (3) 48,34 (7) 1:36,43 (+0,30) 4 2008  Čezāna 57,98 (4) 58,38 (5) 1:56,36 (+1,08) 5 2009  Sanktmorica 1:08,97 (7) 1:09,51 (11) 2:18,48 (+ 2.71) 11 2010  Īglsa 53,17 (1) 52,97 (1) 1:46,14 1 2011  Vinterberga 57,48 (1) 57,93 (1) 1:55,41 1 2012  Altenberga 57,18 (1) 56,97 (1) 1:54,15 1 2013  Īglsa 52,68 (1) 52,45 (1) 1:45,13 1 2014  Kēnigszē 50,66 (1) 50,17 (1) 1:40,83 1 2015  Laplaņa 59,77 (1) — 59,77 1 2016  Sanktmorica 1:09,28 (1) 1:09,05 (2) 2:18,33 1 2017  Vinterberga 56,14 (1) 55,90 (2) 1:52.04 1 2018  Īglsa 53,15 (1) 52,88 (1) 1:46,03 1 2019  Īglsa 53,02 (1) 53,15 (2) 1:46,17 1 2020  Sigulda 50,15 (1) 49,94 (1) 1:40,09 1 2021  Vinterberga 56,46 (3) 56,07 (1) 1:52,53 (+0.17) 2 2022  Sanktmorica 1:07,01 (1) 1:07,38 (1) 2:14,39 1

 Pasaules kauss 
 Sezona 1. posms 2. posms 3. posms 4. posms 5. posms 6. posms 7. posms 8. posms 9. posms   2004.—2005. Vinterberga37 Altenberga20 Īglsa— Sigulda14 Čezāna10 Sanktmorica19 Leikplesida13 19 139 2005.—2006. Kalgari26 Leikplesida10 Īglsa20 Sigulda20 Kēnigszē16 Sanktmorica14 Altenberga19 20 151 2006.—2007. Kalgari18 Pārksitija23 Leikplesida24 Nagano15 Īglsa9 Čezāna— Vinterberga3 Kēnigszē5 12 255 2007.—2008. Kalgari7 Pārksitija11 Leikplesida4 Čezāna7 Čezāna7 Sanktmorica6 Kēnigszē11 Vinterberga1 5 1369 2008.—2009. Vinterberga3 Altenberga2Īglsa3 Kēnigszē4 Sanktmorica17 Vistlera12 Pārksitija12 Pārksitija11 6 1282 2009.—2010. Pārksitija1 Leikplesida3 Čezāna2 Vinterberga1 Altenberga5 Kēnigszē1 Sanktmorica3 Īglsa1 1 1694 2010.—2011. Vistlera5 Kalgari1 Pārksitija3 Leikplesida2 Īglsa1 Vinterberga1 Sanktmorica1 Čezāna1 1 1719 2011.—2012. Īglsa1 Laplaņa1 Vinterberga1 Altenberga1 Kēnigszē6 Sanktmorica1 Vistlera1 Kalgari1 1 1751 2012.—2013. Leikplesida1 Pārksitija1 Vistlera2 Vinterberga1 Laplaņa1 Altenberga1 Kēnigszē1 Īglsa1 Soči1 1 2010 2013.—2014. Kalgari1 Pārksitija2 Leikplesida8 Vinterberga1 Sanktmorica1 Sanktmorica1 Īglsa1 Kēnigszē1 1 1720 2014.—2015. Leikplesida1 Kalgari1 Altenberga1 Kēnigszē2 Sanktmorica1 Laplaņa1 Īglsa1 Soči2 1 1770 2015.—2016. Altenberga1 Vinterberga1 Kēnigszē1 Leikplesida1 Pārksitija1 Vistlera1 Sanktmorica2 Kēnigszē1 1 1785 2016.—2017. Vistlera4 Leikplesida5 Altenberga2 Vinterberga1 Sanktmorica1 Kēnigszē6 Īglsa1 Phjončhana1 1 1662 2017.—2018. Leikplesida1Pārksitija2 Vistlera6Vinterberga2Īglsa1 Altenberga5 SanktmoricaDiskvalificētsKēnigszē2 4 1440 2018.—2019.Sigulda2 Vinterberga7 Altenberga7Īglsa1 Sanktmorica8Leikplesida2Kalgari3 Kalgari431533 2019.—2020.Leikplesida2Leikplesida2 Vinterberga4Laplaņa2Īglsa1 Kēnigszē7Sanktmorica1Sigulda1 1 1665 2020.—2021.Sigulda11Sigulda21Īglsa11Īglsa21Vinterberga2Sanktmorica2 Kēnigszē11 Īglsa3— 1 1456 2021.—2022.Īglsa12 Īglsa211Altenberga3 Vinterberga14Altenberga21Sigulda2Vinterberga21Santktmorica1 1 1623

 Uzvaras Pasaules kausa posmos 
  Datums Trase 1.    Vinterberga 2.    Pārksitija 3.    Vinterberga 4.    Kēnigszē 5.    Īglsa 6.    Kalgari 7.    Īglsa 8.    Vinterberga 9.    Sanktmorica 10.    Čezāna 11.    Īglsa 12.    Laplaņa 13.    Vinterberga 14.    Altenberga 15.    Sanktmorica 16.    Vistlera 17.    Kalgari 18.    Leikplesida 19.    Pārksitija 20.    Vinterberga 21.    Laplaņa 22.    Altenberga 23.    Kēnigszē 24.    Īglsa 25.    Soči 26.    Kalgari 27.    Vinterberga 28.    Sanktmorica 29.    Sanktmorica 30.    Īglsa 31.    Kēnigszē 32.    Leikplesida 33.    Kalgari 34.    Altenberga 35.    Sanktmorica 36.    Laplaņa 37.    Īglsa 38.    Altenberga 39.    Vinterberga 40.    Kēnigszē 41.    Leikplesida 42.    Pārksitija 43.    Vistlera 44.    Kēnigszē 45.    Vinterberga 46.    Sanktmorica 47.    Īglsa 48.    Phjončhana 49.    Leikplesida 50.     Īglsa 51.     Īglsa 52.     Īglsa 53.    Sanktmorica 54.    Sigulda 55.    Sigulda 56.    Sigulda 57.    Īglsa 58.    Īglsa 59.    Altenberga 60.    Vinterberga 61.    Sanktmorica

 Sasniegumi un apbalvojumi 

 Starptautiskie tituli 
 Pasaules kausa kopvērtējuma uzvarētājs — 11 reizes (2009.—2010., 2010.—2011., 2011.—2012., 2012.—2013., 2013.—2014., 2014.—2015., 2015.—2016., 2016.—2017., 2019.—2020., 2020.—2021., 2021.—2022.)
 Eiropas čempionāts — 12 zelta medaļas, 1 sudraba medaļa
 Pasaules čempionāts — 6 zelta medaļas, 1 sudraba medaļa
 Olimpiskās spēles — 2 sudraba medaļas.

 Apbalvojumi 
 Latvijas gada sportists — 2010, 2011, 2013, 2014, 2015, 2019
 Latvijas gada populārākais sportists — 2010, 2011

 Atsauces 

 Papildu literatūra 
 Martina un Tomasa Dukuru "Latvijas ļaudis" profils

 Intervijas 







 Ārējās saites 

 Skeletonsport profils 
 LOV profils
 Yahoo Sports profils  


Kategorija:1984. gadā dzimušie
Kategorija:Rīgā dzimušie
Kategorija:Latvijas Universitātes absolventi
Kategorija:Latvijas skeletonisti
Kategorija:Latvijas sportisti 2022. gada ziemas olimpiskajās spēlēs
Kategorija:Skeletonisti 2006. gada ziemas olimpiskajās spēlēs
Kategorija:Skeletonisti 2010. gada ziemas olimpiskajās spēlēs
Kategorija:Skeletonisti 2014. gada ziemas olimpiskajās spēlēs
Kategorija:Skeletonisti 2018. gada ziemas olimpiskajās spēlēs
Kategorija:Skeletonisti 2022. gada ziemas olimpiskajās spēlēs
Kategorija:Latvijas olimpiskie sudraba medaļnieki
Kategorija:Olimpiskie sudraba medaļnieki skeletonā
Kategorija:Triju Zvaigžņu ordeņa kavalieri
Kategorija:Atzinības krusta komandieri
Kategorija:2010. gada ziemas olimpisko spēļu medaļnieki
Kategorija:2014. gada ziemas olimpisko spēļu medaļnieki